sukhrobnurali/uzbek-legal-corpus huggingface dataset:
Oʻzbekiston Respublikasi moliya vazirligining Qimmatli qogʻozlar komissiyalari xalqaro tashkiloti (IOSCO)ga kirishi toʻgʻrisida
(resolution, 2022-06-10)

Xorijiy davlatlarning qimmatli qogʻozlar bozorini tartibga solish va nazorat qilish boʻyicha vakolatli organlari bilan faoliyatni muvofiqlashtirish, milliy va xalqaro qimmatli qogʻozlar bozorlarida qimmatli qogʻozlar boʻyicha qonun hujjatlari buzilishining oldini olishda ular bilan oʻzaro hamkorlik qilish, qimmatli qogʻozlar bilan operatsiyalarni amalga oshirishning yagona standartlari va qoidalarini ishlab chiqish maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligining uning Qimmatli qogʻozlar komissiyalari xalqaro tashkiloti (International Organization of Securities Commissions (IOSCO)ga aʼzo boʻlib kirish toʻgʻrisidagi taklifi qabul qilinsin. 2. Oʻzbekiston Respublikasi Moliya vazirligi Qimmatli qogʻozlar komissiyalari xalqaro tashkilotida Oʻzbekiston Respublikasidan vakolatli vakil etib belgilansin. 3. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bir oy muddatda zarur hujjatlarni tayyorlasin va Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazining Qimmatli qogʻozlar komissiyalari xalqaro tashkilotiga kirishi tartibotini belgilangan tartibda bajarsin. 4. Oʻzbekiston Respublikasi Moliya vazirligi milliy valyutadagi mablagʻlarning Qimmatli qogʻozlar komissiyalari xalqaro tashkiloti tomonidan belgilanadigan aʼzolik badallarini hamda Komissiya tomonidan oʻtkaziladigan tadbirlarda Moliya vazirligining boʻlishi va qatnashishi bilan bogʻliq boshqa xarajatlarni toʻlash uchun ajratilishini taʼminlasin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A. Chjen zimmasiga yuklansin.
Hukumatlararo bitimlarni tasdiqlash toʻgʻrisida
(resolution, 2013-06-17)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq qaror qiladi: 1. Tasdiqlansin: Oʻzbekiston Respublikasi Hukumati va Rossiya Federatsiyasi Hukumati oʻrtasida atom energiyasidan tinch maqsadlarda foydalanish sohasida ilmiy-texnikaviy hamkorlik qilish toʻgʻrisidagi Bitim; 1997-yil 22-dekabrda Toshkent shahrida imzolangan Oʻzbekiston Respublikasi Hukimati va Rossiya Federatsiyasi Hukimati oʻrtasida noqonuniy moliyaviy operatsiyalarga, shuningdek noqonuniy yoʻl bilan olingan daromadlarni qonuniylashtirish (ajratib olish) bilan bogʻliq boʻlgan moliyaviy operatsiyalarga qarshi kurash sohasida hamkorlik va oʻzaro yordam toʻgʻrisidagi Bitim; 1997-yil 8-dekabrda Toshkent shahridada imzolangan Oʻzbekiston Respublikasi, Qozogʻiston Respublikasi bilan Qirgʻiziston Respublikasi oʻrtasida turizm sohasida hamkorlik toʻgʻrisidagi Bitim. 2. Oʻzbekiston Respublikasi Bosh vaziri oʻrinbosarlari, Tashqi ishlar vaziri mazkur nazarda tutilgan bitimlardagi Oʻzbekiston Respublikasining majburiyatlarini oʻz vaqtida bajarilishi ustidan nazoratni taʼminlasin.
OʻZBEKISTON RESPUBLIKASI UY-JOY KODEKSINI TASDIQLASh TOʻGʻRISIDA
(code, 1998-12-24)

Oʻzbekiston Respublikasi Oliy Majlisi qaror qiladi: Oʻzbekiston Respublikasining Uy-joy kodeksi tasdiqlansin.
DAVLAT BOJI STAVKALARIGA QOʻShIMChA KIRITISh TOʻGʻRISIDA
(resolution, 1999-04-30)

Vazirlar Mahkamasi qaror qiladi: Vazirlar Mahkamasining 1994-yil 3-noyabrdagi 533-son qarori (Oʻzbekiston Respublikasi QT, 1994-y., 11-son, 49-modda) bilan tasdiqlangan davlat boji stavkalariga quyidagi qoʻshimcha kiritilsin: 7-band quyidagi mazmundagi “g” kichik band bilan toʻldirilsin: “g) Oʻzbekiston Respublikasi fuqarosi pasportini berganlik uchun eng kam ish haqining 30 foizi miqdorida”.‎‎
OʻZBEKISTON RESPUBLIKASI VAZIRLAR MAHKAMASI APPARATI TUZILMASIGA QISMAN OʻZGARTIRIShLAR KIRITISh TOʻGʻRISIDA
(resolution, 2005-02-22)

Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Oʻzbekiston Respublikasi Vazirlar Mahkamasi apparati tuzilmasini takomillashtirish toʻgʻrisida” 1997-yil 20-maydagi 248-son qaroriga 1z-ilova oʻz kuchini yoʻqotgan deb hisoblansin. 2. “Oʻzbekneftgaz” milliy korporatsiyasi faoliyatiga mutasaddilik qilish Oʻzbekiston Respublikasi Vazirlar Mahkamasining Industriyani rivojlantirish kompleksi (Oʻ. T. Sultonov)ga yuklansin. Industriyani rivojlantirish kompleksi apparati tuzilmasiga qoʻshimcha ravishda 1 nafar bosh mutaxassis, 1 nafar yetakchi mutaxassis lavozimlari kiritilsin.
Dam olish kunini 1998-yil 29-avgust shanbadan 31-avgust dushanbaga koʻchirish toʻgʻrisida
(resolution, 2021-02-22)

Oʻzbekiston Respublikasi Mustaqilligi kuni bayram qilinishi munosabati bilan mehnatkashlarning dam olishi uchun qulay shart-sharoitlar yaratish, ish vaqtidan oqilona foydalanish maqsadida Vazirlar Mahkamasi qaror qiladi: dam olish kuni 1998-yil 29-avgust shanbadan 31-avgust dushanbaga koʻchirilsin.
OʻZBEKISTON RESPUBLIKASINING OILA KODEKSINI TASDIQLASh TOʻGʻRISIDA
(code, 1998-04-30)

Oʻzbekiston Respublikasi Oliy Majlisi qaror qiladi: Oʻzbekiston Respublikasining Oila kodeksi tasdiqlansin.
OʻZBEKISTON RESPUBLIKASI YER KODEKSINI TASDIQLASh TOʻGʻRISIDA
(code, 1998-04-30)

Oʻzbekiston Respublikasi Oliy Majlisi qaror qiladi: Oʻzbekiston Respublikasining Yer kodeksi tasdiqlansin.
HUKUMATLARARO BITIMLARNI TASDIQLASH TOʻGʻRISIDA
(resolution, 1998-01-23)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq: 1. Tasdiqlansin: Oʻzbekiston Respublikasi Hukumati bilan Ukraina Hukumati oʻrtasida oʻsimliklar karantini sohasida hamkorlik toʻgʻrisidagi Bitim; 1998-yil 16-yanvar kuni Toshkent shahrida imzolangan Oʻzbekiston Respublikasi Hukumati bilan Ukraina Hukumati oʻrtasida hukumat aloqasi sohasida hamkorlik qilish toʻgʻrisida Bitim. 2. Oʻzbekiston Respublikasi Bosh vazirining oʻrinbosarlari hamda Tashqi ishlar vazirligiga mazkur kelishuvlarda nazarda tutilgan Oʻzbekiston Respublikasining majburiyatlarini oʻz vaqtida bajarilishini nazorat qilish taʼminlansin.
HUKUMATLARARO BITIMNI TASDIQLASH TOʻGʻRISIDA
(resolution, 1998-01-13)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. 1997-yil 4-noyabrda Xelsinki shahrida imzolangan Oʻzbekiston Respublikasi Hukumati bilan Finlyandiya Respublikasi Hukumati oʻrtasida xalqaro avtomobil aloqasi toʻgʻrisidagi Bitim tasdiqlansin. 2. Bosh vazir oʻrinbosari Q.R. Rahimov, tashqi ishlar vaziri A.X. Kamilov Oʻzbekiston Respublikasining mazkur Bitimda nazarda tutilgan majburiyatlarini oʻz vaqtida bajarilishi ustidan nazoratni taʼminlasinlar.
Erkin savdo tartibini nazarda tutuvchi bitimlar imzolangan erkin savdo zonasini tashkil etish toʻgʻrisidagi bitim ishtirokchilari boʻlgan davlatlar
(other, 2020-06-30)

1. Belarus Respublikasi 2. Gruziya Respublikasi 3. Qozogʻiston Respublikasi 4. Qirgʻiziston Respublikasi 5. Moldova Respublikasi 6. Rossiya Federatsiyasi 7. Turkmaniston* 8. Ukraina 9. Tojikiston 10. Ozarbayjon
BUXORO NEFTNI QAYTA ISHLASH ZAVODI ATROFIDA YASHIL VOHA BARPO ETISH TOʻGʻRISIDA
(resolution, 2012-01-11)

Neftni qayta ishlash zavodini va Qorovulbozor tuman markazini qum bosishidan muhofaza qilish hamda ushbu mintaqada ekologiya vaziyatini yaxshilash maqsadida Vazirlar Mahkamasi qaror qiladi: 1. Buxoro viloyati hokimligi Buxoro neftni qayta ishlash zavodiga va Qorovulbozor tuman markaziga yondosh 18 ming gektar yerni ajratish masalasini belgilangan tartibda hal qilsin. 2. Oʻzbekiston Respublikasi Davlat oʻrmon qoʻmitasi ushbu yerlardagi avtomobil yoʻllari, novlar va sugʻorish tarmoqlari boʻylab ihota oʻrmonzorlari, manzarali ihota daraxtzorlari, kichik oʻrmonlar va koʻchatzorlar barpo etish hamda ularni parvarish qilish boʻyicha ixtisoslashtirilgan oʻrmon xoʻjaligi korxonasi tashkil etsin. Oʻzbekiston Respublikasi Moliya vazirligi oʻrmon xoʻjaligi korxonasi tashkil etish uchun ilovaga muvofiq mablagʻ ajratsin. 3. “Oʻzbekneftgaz” korporatsiyasi Buxoro neftni qayta ishlash zavodi bilan birgalikda, Oʻzbekiston Respublikasi Davlat oʻrmon qoʻmitasi hisob-kitoblariga binoan, tashkil qilinayotgan ixtisoslashtirilgan oʻrmon xoʻjaligi korxonasini ihota oʻrmonzorlari barpo etish uchun zarur boʻlgan texnika, asbob-uskunalar va anjomlar bilan taʼminlasin. 4. “Oʻzqishloqxoʻjaliktaʼminottuzatish” davlat-kooperativ qoʻmitasiga tashkil qilinayotgan ixtisoslashtirilgan oʻrmon xoʻjaligi korxonasining texnika va transport vositalarini tuzatish hamda ularga servis xizmati koʻrsatish, korxonani zarur ehtiyot qismlar bilan taʼminlash yuklansin. 5. “Oʻzdavneftmahsulot” birlashmasi Oʻzbekiston Respublikasi Davlat oʻrmon qoʻmitasi buyurtmanomalariga binoan, ixtisoslashtirilgan oʻrmon xoʻjaligi korxonasini ihota oʻrmonzorlari va manzarali ihota daraxtzorlari barpo etishga doir ishlarni bajaruvchi texnika va avtomashinalarning uzluksiz ishlashi uchun yonilgʻi-moylash materiallari bilan taʼminlasin. 6. Oʻzbekiston Respublikasi Qishloq va suv xoʻjaligi vazirligi hamda “Oʻzkimyosanoat” uyushmasi ixtisoslashtirilgan oʻrmon xoʻjaligi korxonasi tashkil etilishi munosabati bilan Oʻzbekiston Respublikasi Davlat oʻrmon qoʻmitasiga mineral oʻgʻitlar va daraxtzorlarni himoya qilish kimyoviy vositalari ajratishni nazarda tutsinlar. 7. Makroiqtisodiyot va statistika vazirligi, Moliya vazirligi Buxoro neftni qayta ishlash zavodi atrofida yashil voha tashkil etishni 2000-yilgacha har yili Oʻzbekiston Respublikasi investitsiya dasturiga kiritishni va Davlat oʻrmon qoʻmitasiga asoslangan hisob-kitoblar boʻyicha mablagʻlar ajratishni nazarda tutsinlar. 8. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I.H. Joʻrabekov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2011-11-17)

Oʻzbekiston Respublikasi Vazirlar Mahkamasining “Tadbirkorlik faoliyati bilan shugʻullanuvchi jismoniy shaxslardan soliqlar va yigʻimlarni undirishni tartibga solish toʻgʻrisida” 1997-yil 23-oktabrdagi 483-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining qarorlariga ilovaga muvofiq oʻzgartirish va qoʻshimchalar kiritilsin. 1. Vazirlar Mahkamasining 1994-yil 4-martdagi 114-son qarori bilan tasdiqlangan Oʻzbekiston Respublikasi Davlat soliq qoʻmitasi toʻgʻrisidagi nizomning 9-bandi quyidagi mazmundagi “n” kichik band bilan toʻldirilsin: “n) ayrim hollarda va belgilangan tartibda tegishli soliq toʻlovlari uchun mablagʻlarni bevosita aholidan yigʻish”; “n” — “s” kichik bandlar tegishlicha “o” — “t” kichik bandlar deb hisoblansin. 2. Oʻzbekiston Respublikasi Vazirlar Mahkamasining “Aholi bilan hisob-kitoblar qilishda nazorat-kassa mashinalarini majburiy tartibda qoʻllash toʻgʻrisida” 1994-yil 26-dekabrdagi 621-son qarorining 1-bandi quyidagi mazmundagi beshinchi xatboshi bilan toʻldirilsin: “Belgilansinki, turgʻun savdo tarmoqlari orqali savdo qiluvchi jismoniy shaxslar nazorat-kassa apparatlaridan foydalanishga majburdir”.
DAVLAT GEOLOGIYA QOʻMITASI VA YAPONIYANING METALL QAZIB OLUVCHI AGENTLIGINING BIRGALIKDAGI GEOLOGIYA-QIDIRUV ISHLARI TOʻGʻRISIDA
(resolution, 2021-02-22)

Yaponiya Hukumatining begʻaraz yordami doirasida Davlat geologiya qoʻmitasining Yaponiyaning Metall qazib oluvchi Agentligi bilan birgalikdagi geologiya-qidiruv ishlari samarali oʻtkazilishini taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Yaponiyaning Metall qazib oluvchi Agentligi bilan samarali hamkorlik qilishni taʼminlashga oid chora-tadbirlar toʻgʻrisida” 1994-yil 16-sentabrdagi 470-son qaroriga muvofiq, Oʻzbekiston Respublikasi Davlat geologiya va mineral resurslar qoʻmitasi tomonidan Yaponiya Agentligi bilan birgalikda Markaziy Qizilqumda geologiya-qidiruv ishlari oʻtkazilganligi, Sovutboy koni yuqori sathlarida qidiruv ishlari tugallanganligi va Bulutkon istiqbolli maydoni baholanganligi maʼlumot uchun qabul qilinsin. 2. Yaponiyaning Metall qazib oluvchi Agentligi bilan hamkorlikni yanada kengaytirish maqsadida Yaponiya tomoniga geologiyaga oid zarur materiallarni taqdim etgan holda 1997—1999-yillarda Janubiy Nurota togʻi (Navoiy viloyati) hududida birgalikdagi geologiya-qidiruv ishlarini tashkil etish yuzasidan Davlat geologiya qoʻmitasining taklifiga rozilik berilsin. 3. Oltinsoy konida va unga tutash Janubiy Nurota togʻi mintaqasiga qiruvchi hududlarda geologiya-qidiruv ishlarini oʻtkazish uchun Yaponiya tomonidan oʻtkaziladigan valyuta tushumlarining bir qismi Oʻzbekiston Respublikasi Markaziy bankiga majburiy ravishda sotishdan; koʻrsatib oʻtilgan loyihaning yaponiyalik qatnashchilari geologiya tadqiqotlari oʻtkazish hamda shaxsiy ehtiyojlari uchun Oʻzbekiston Respublikasiga olib keladigan asbob-uskunalar, materiallar, mol-mulklar va ikkita yengil avtomobil uchun soliqlar, boj poshlinalari va yigʻimlar toʻlashdan ozod qilinsin. 4. Oʻzbekiston Respublikasi Tashqi ishlar vazirligi Yaponiya guruhi aʼzolariga konsullik yigʻimlari undirmasdan koʻp martalik vizalar berilishini taʼminlasin. 5. Oʻzbekiston Respublikasi Ichki ishlar vazirligi Davlat geologiya qoʻmitasining buyurtmanomasiga muvofiq yapon mutaxassislariga yigʻimlar va davlat poshlinasi undirmasdan koʻp martalik vizalar berilishini, ularning milliy pasportlari roʻyxatdan oʻtkazilishi hamda muddati uzaytirilishini taʼminlasin. 6. Oʻzbekiston Respublikasi Sogʻliqni saqlash vazirligi toʻlov asosida yapon guruhi aʼzolariga malakali xizmat koʻrsatilishini tashkil etishda koʻmaklashsin. 7. Mazkur qarorning bajarilishini nazorat qilish Bosh vazir Oʻ. T. Sultonov zimmasiga yuklansin.
“Fonon” davlat ilmiy-ishlab chiqarish korxonasining faoliyati masalalari toʻgʻrisida
(resolution, 2020-12-31)

Qimmatbaho metallardan samarali foydalanish, jahon bozorida raqobatlashadigan zargarlik buyumlari va boshqa buyumlar yetkazib berishni koʻpaytirish hisobiga “Fonon” davlat ilmiy-ishlab chiqarish korxonasining eksport imkoniyatini oshirish, qimmatbaho metallar, toshlar va kristallarni qayta ishlash yuzasidan uning ilmiy-ishlab chiqarish imkoniyatini yanada oshirish maqsadida Vazirlar Mahkamasi qaror qiladi: 2. “Fonon” davlat ilmiy-ishlab chiqarish korxonasiga quyidagi asosiy vazifalarni hal etish yuklansin: zargarlik buyumlari bozorini oʻrganish yuzasidan marketing tadqiqotlari oʻtkazish; raqobatbardoshli zargarlik buyumlari va toshlar ishlab chiqarish, olmoslarga ishlov berish, kristallar yetishtirish; zargarlik va oltin qazib olish sanoati uchun standart hamda etalon namunalar tayyorlash; zargarlik sanoatida yagona ilmiy-texnika siyosatini taʼminlash; Oʻzbekiston Respublikasi Fanlar akademiyasi bilan birgalikda kristallar sintezi va diagnostikasi texnologiyalarini rivojlantirish, asboblar va qurilmalar yaratish. 3. “Fonon” davlat ilmiy-ishlab chiqarish korxonasi bir oy muddatda Birlashma ustavini ishlab chiqsin va uni belgilangan tartibda tasdiqlasin. 5. Musodara qilingan va davlat foydasiga topshirilgan zargarlik buyumlaridan, qimmatbaho metallar, qimmatbaho va yarim qimmatbaho toshlar parchalaridan samarali foydalanish maqsadida; Oʻzbekiston Respublikasi Markaziy banki tomonidan ekspertizadan oʻtgan zargarlik buyumlarining, qimmatbaho metallar, qimmatbaho va yarim qimmatbaho toshlar parchalarining taʼmirlash yoki yangi zargarlik buyumlari tayyorlash uchun belgilangan tartibda “Fonon” davlat ilmiy-ishlab chiqarish korxonasiga topshirilishiga; “Fonon” davlat ilmiy-ishlab chiqarish korxonasiga: koʻrsatib oʻtilgan zargarlik buyumlarini, mablagʻlarni keyinchalik hukumatning tegishli qarorlarida nazarda tutilgan tartibda oʻtkazish sharti bilan, tashqi va ichki bozorlarda sotishga; badiiy jihatdan yuksak boʻlgan noyob zargarlik buyumlarini taʼmirlash, tayyorlash va Oʻzbekiston Respublikasi Markaziy banki muzeyiga topshirishga ruxsat etilsin. 6. “Oʻzolmosoltin” uyushmasi: Burchmulladagi “Olmos” zavodini, uning “Suzana”, “Binokor” shuʼba korxonalari bilan birga, 1997-yil 1-oktabrdagi holatiga koʻra “Fonon” davlat ilmiy-ishlab chiqarish korxonasiga balansdan balansga bersin; ikki hafta muddatda Vazirlar Mahkamasiga Uyushma faoliyatining asosiy yoʻnalishlariga, uning tuzilmasiga aniqlik va Ustavga oʻzgartirishlar kiritish toʻgʻrisida takliflar kiritsin. 7. Vazirlar Mahkamasining “Monokristallar va zargarlik buyumlari ishlab chiqarishni tashkil etish toʻgʻrisida” 1991-yil 6-maydagi 120-son qarori oʻz kuchini yoʻqotgan deb hisoblansin.
JISMONIY ShAXSLARNING AYRIM TOIFALARI DAROMADLARIGA IMTIYOZLI SOLIQ SOLISh TOʻGʻRISIDA
(resolution, 2009-06-17)

Oʻzbekiston Respublikasining Soliq kodeksiga muvofiq Vazirlar Mahkamasi qaror qiladi: 1. Vazirlar Mahkamasining 1994-yil 12-maydagi 250-son qaror bilan tasdiqlangan ishlab chiqarishlar, muassasalar, ishlar, kasblar, lavozimlar va koʻrsatkichlarning 1, 2 va 3-roʻyxatlariga kiruvchi mehnat sharoitlari oʻta zararli, oʻta ogʻir, zararli va ogʻir boʻlgan ishlab chiqarishlarda ishlovchi xodimlarning daromadlariga soliq solishning amaldagi imtiyozli tartibi belgilansin, bunda fuqarolarning yuqorida aytib oʻtilgan toifalari daromadlaridan chegirmalar darajasi 25 foizdan oshmasligi nazarda tutilsin. 2. Belgilansinki, noqulay tabiiy-iqlim sharoitlaridagi joylarda ishlaganlik uchun qoʻshimcha toʻlovlar (ish staji uchun ustama, togʻli, choʻl va suvsiz joylarda ishlaganlik uchun belgilangan koeffitsiyentlar boʻyicha toʻlovlar)ga soliq jismoniy shaxslar daromadiga solinadigan eng kam soliq stavkasi boʻyicha undiriladi. 3. Oʻzbekiston Respublikasi Davlat soliq qoʻmitasi jismoniy shaxslarning daromadidan olinadigan soliq mazkur qarorga muvofiq toʻgʻri hisoblab chiqilishi va toʻlanishi ustidan nazoratni taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
BUYuK MUSAVVIR KAMOLIDDIN BEHZOD TAVALLUDINING 545 YILLIGINI NIShONLASh TOʻGʻRISIDA
(resolution, 2021-02-22)

Turkiston miniatyura maktabining asoschisi, buyuk musavvir Kamoliddin Behzod betakror ijodiy merosini xalqimizga toʻla yetkazish, yosh avlodni xalqimiz madaniyati tarixi bilan gʻururlanish va vatanparvarlik ruhida tarbiyalashga zarur shart-sharoit yaratish hamda buyuk musavvir tavalludining 545 yilligini keng nishonlash maqsadida Vazirlar Mahkamasi qaror qiladi: 1. Oʻzbekiston Badiiy akademiyasi, Toshkent shahar hokimligi, Madaniyat ishlari vazirligi, respublika “Maʼnaviyat va maʼrifat” jamoatchilik markazi va ijodiy ziyolilarning 2000-yilda buyuk musavvir Kamoliddin Behzod tavalludining 545 yilligini keng nishonlash hamda Toshkent shahrida Kamoliddin Behzod nomida Memorial bogʻ barpo etish toʻgʻrisidagi takliflari qabul qilinsin. 2. Kamoliddin Behzod Memorial bogʻi Toshkent shahri, Sharof Rashidov koʻchasi, 40-binoga tutash xiyobonda barpo etilsin. 3. Kamoliddin Behzod tavalludining 545 yilligiga tayyorgarlik koʻrish va uni oʻtkazish boʻyicha respublika tashkiliy qoʻmitasining tarkibi ilovaga muvofiq tasdiqlansin. Tashkiliy qoʻmita bir oy muddatda yubileyga tayyorgarlik koʻrish va uni oʻtkazish tadbirlarini ishlab chiqib tasdiqlasin va uning ijrosini taʼminlasin. 4. Oʻzbekiston Badiiy akademiyasi Kamoliddin Behzod Memorial bogʻini barpo etish uchun loyihalashtirish va qurilish boʻyicha buyurtmachi etib tayinlansin. Loyihalovchi va bosh pudratchi tanlov (tender) asosida tanlab olinsin. Oʻzbekiston Respublikasi Makroiqtisodiyot va statistika vazirligi, Moliya vazirligi Kamoliddin Behzod Memorial bogʻini barpo etishni 1999-2000-yillar investitsiya davlat dasturiga kiritsinlar hamda Oʻzbekiston Badiiy akademiyasiga 1998-yilda tanlov va loyihalashtirish ishlari uchun markazlashtirilgan mablagʻ ajratsinlar. 5. Oʻzbekiston Respublikasi Tashqi ishlar vazirligi Kamoliddin Behzod va uning izdoshlari ijodini oʻrganish, meroslariga oid ashyolarni toʻplash maqsadida chet ellarga boruvchi ilmiy ekspeditsiyalarni tashkil etishga amaliy yordam koʻrsatsin. 6. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Kamoliddin Behzod yubileyini keng nishonlash yuzasidan tadbirlar ishlab chiqib, amalga oshirsinlar. 7. Ommaviy axborot vositalariga Kamoliddnn Behzod yubileyiga tayyorgarlik koʻrish ishlarining borishini keng yoritish tavsiya etilsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I.Joʻrabekov zimmasiga yuklansin.
SAVDO SOHASIDA MONOPOLIYADAN ChIQARIShNI ChUQURLAShTIRISh TOʻGʻRISIDA
(decree, 2020-09-28)

Savdo sohasida bozor islohotlarini va monopoliyadan chiqarish jarayonlarini chuqurlashtirish, raqobatni rivojlantirish, isteʼmol bozorini toʻldirishda korxonalar hamda mahalliy boshqaruv idoralarining xoʻjalik sohasidagi mustaqilligini yanada oshirish maqsadida: 1. 1998-yilning 1-yanvaridan boshlab oziq-ovqat mahsulotlari asosiy guruhlarini fond yoʻli bilan taqsimlash tizimi bekor qilinsin. 6. Vazirlar Mahkamasi bir hafta muddatda ushbu Farmonni amalga oshirish yuzasidan qaror qabul qilsin. 7. “Oʻzbekiston Respublikasi Savdo vazirligini Oʻzbekiston “Savdo” davlat-aksiyadorlik uyushmasi (“Oʻzbeksavdo”)ga aylantirish toʻgʻrisida” Oʻzbekiston Respublikasi Prezidentining 1992-yil 5-maydagi PF-398-sonli Farmoni oʻz kuchini yoʻqotgan deb hisoblansin.
BINOLAR MAJMUINI YER MAYDONLARI BILAN BIRGA GERMANIYA FEDERATIV RESPUBLIKASI HUKUMATIGA UNING OʻZ MULKI QILIB SOTISH TOʻGʻRISIDA
(resolution, 1997-12-18)

Oʻzbekiston Respublikasi Prezidentining “Oʻzbekiston Respublikasidagi diplomatiya vakolatxonalari va xalqaro tashkilotlarning ish sharoitlarini yaxshilashga oid qoʻshimcha chora-tadbirlar toʻgʻrisida” 1995-yil 14-noyabrdagi PF-1287-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Tashqi ishlar vazirligi va Davlat mulki qoʻmitasining Toshkent shahar, Sharof Rashidov koʻchasi, 15-uyda joylashgan, maydoni 10543 kv. m boʻlgan binolar majmuini yer maydonlari bilan birga Germaniya Federativ Respublikasi Hukumatiga uning oʻz mulki qilib sotish toʻgʻrisidagi taklifi qabul qilinsin. 2. Oʻzbekiston Respublikasi Davlat mulki qoʻmitasi Tashqi ishlar vazirligi bilan birgalikda Germaniya Federativ Respublikasi Elchixonasi bilan yer maydonlari bilan birga binolar majmuining Germaniya ekspertlari tomonidan hisoblab chiqilgan tegishli narxda, 4,3 mln. Germaniya markasi miqdoridagi bahoda, oldi-sotdi shartnomasini imzolasin. 3. Oʻzbekiston Respublikasi Davlat mulki qoʻmitasi koʻchmas mulkni Germaniya Federativ Respublikasi Hukumatiga sotishdan tushgan mablagʻlarni Oʻzbekiston Respublikasi Tashqi iqtisodiy faoliyat milliy bankidagi Oʻzbekiston Respublikasi Moliya vazirligining “Oʻzbekiston Respublikasi Vazirlar Mahkamasi kafolati ostidagi depozit” 20202840600571423001-son schyotiga oʻtkazsin. 4. Oʻzbekiston Respublikasi Tashqi iqtisodiy faoliyat milliy banki koʻrsatilgan mablagʻlarni xorijiy banklardagi depozit schyotlarga, foizlarni keyinchalik Oʻzbekiston Respublikasi Moliya vazirligining “Oʻzbekiston Respublikasi Vazirlar Mahkamasi kafolati ostidagi depozit” 20202840600571423001-son schyotiga oʻtkazish sharti bilan joylashtirsin. Oʻzbekiston Respublikasi Moliya vazirligi, depozit operatsiyalaridan olingan foizlarni hisobga olgan holda, tushgan mablagʻlardan Germaniya Federativ Respublikasining Berlin shahridagi Oʻzbekiston Respublikasi diplomatik vakolatxonasiga koʻchmas mulk sotib olish uchun foydalansin. 5. Ushbu qarorning bajarilishini nazorat qilish Bosh vazir oʻrinbosari V.A.Chjen zimmasiga yuklansin.
HUKUMATLARARO SHARTNOMALARNI TASDIQLASH TOʻGʻRISIDA
(resolution, 1997-12-15)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. 1997-yil 18-noyabrda Anqara shahrida imzolangan: Oʻzbekiston Respublikasi Hukumati bilan Turkiya Respublikasi Hukumati oʻrtasida ularning bojxona organlarining oʻzaro koʻmaklashish boʻyicha Bitim; Oʻzbekiston Respublikasi Hukumati bilan Turkiya Respublikasi Hukumati oʻrtasida turizm sohasidagi hamkorlik toʻgʻrisidagi Bitim; Oʻzbekiston Respublikasi Hukumati bilan Turkiya Respublikasi Hukumati oʻrtasida sogʻliqni saqlash va tibbiyot sohasidagi hamkorlik toʻgʻrisidagt Bitim tasdiqlansin:. 2. Oʻzbekiston Respublikasi Bosh vazirining oʻrinbosarlari, tashqi ishlar vaziri A.X. Kamilov Oʻzbekiston Respublikasining nazarda tutilgan majburiyatlarini oʻz vaqtida bajarilishi ustidan nazoratni taʼminlasinlar.